ཁྲིམས་རྩོད་པ་ལྷ་མོའི་གཏམ་བཤད་ལས།ལྷན་རྒྱས་ལ་བཀྲ་ཤིས་བདེ་ལེགས།ང་བོད་ལྗོངས་ལྷ་མོ་ཁྲིམས་རྩོད་ལས་ཤག་གི་ཁྲིམས་རྩོད་པ་ལྷ་མོ་ཡིན།རྒན་སྒྲོལ་མ་སྐྱབས་ལགས་ཀྱིས་ང་ལ་དུས་ཡུན་རིང་བོ་ཞིག་གི་སྔོན་ནས་ང་ཚོའི་ཚོགས་པ་འདིའི་ནང་དུ་ཁྲིམས་ལུགས་དང་འབྲེལ་བའི་ཐོག་ནས་ཁོར་ཡུག་སྲུང་སྐྱོབ་ཀྱི་སྐོར་ལ་སྐད་ཆ་ཁ་ཤས་བཤད་རོགས་གནང་གསུང་སོང་།ཡིན་ན་ཡང་།དུས་ཚོད་ཡོད་མེད་དང་སྐད་ཆ་བཤད་རྒྱུ་གྲ་སྒྲིག་ཡག་པོ་ཡོད་མེད་ཀྱི་དབང་གིས་ད་ལྟ་བར་ཏུ་འགྱངས་སོང་།དེ་རིང་ངས་གོ་སྐབས་འདི་བརྒྱུད་ནས་ང་ལ་གྲ་སྒྲིག་ཅུང་ཙམ་ཡོད་པ་དེ་མར་བཤད་ཀི་ཡིན་བསམ་བྱུང་།ང་ཚོའི་ཚོགས་པ་འདིའི་ནང་གི་མི་མང་ཆེ་བ་མདོ་སྨད་རྒྱུད་ཀྱི་སྤུན་ཟླ་ཡིན་པ་རེད།ངས་མདོ་སྨད་སྐད་དང་དེའི་ནང་ནས་ཨམ་སྐད་ཅི་ཡང་ཤེས་ཀྱི་མེད་པ་ཡིན་དུས་དབུས་སྐད་ཐོག་ནས་བཤད་ཀིཡིན།ག་ལེར་མ་ཞུས་ན་ངའི་དབུས་གཙང་སྐད་དེ་ཡང་དག་མོ་ཞེ་དྲག་མེད་པས་ཁྱེད་རང་ཚོས་ཀྱང་གོ་གི་མ་རེད།དེ་འདྲའི་སེམས་ཁྲལ་འདྲ་ཞིག་འདུག